

**Қазақстан Республикасындағы тауарлардың /жұмыстар, қызмет көрсетулер/ экспорты мен импортының тәртiбi туралы**

***Күшін жойған***

Қазақстан Республикасы Үкiметiнiң қаулысы 1996 жылғы 12 наурыз N 298. Күшi жойылды - ҚРҮ-нiң 1997.06.30. N 1037 қаулысымен.

      Қазақстан Республикасының Үкiметi қаулы етедi:

      1. Осы қаулының 1-6 қосымшаларына сәйкес Қазақстан Республикасының шаруашылық жүргiзушi барлық субъектiлерi үшiн мiндеттi тауарлардың /жұмыс, қызмет көрсетулер/ /бұдан әрi - тауарлар/ экспорты мен импортының тәртiбi белгiленсiн.

      2. Мыналар бекiтiлсiн:

      Қазақстан Республикасындағы тауарлардың /жұмыстар, қызмет көрсету/ экспорты мен импортына лицензия беру тәртiбi туралы ереже /1-қосымша/;

      Экспорты Қазақстан Республикасы Үкiметiнiң рұқсаты бойынша жүзеге асырылатын тауарлардың тiзбесi /2-қосымша/;

      Импорты Қазақстан Республикасы Үкiметiнiң рұқсаты бойынша жүзеге асырылатын тауарлардың тiзбесi /3-қосымша/;

      Экспорты лицензия бойынша жүзеге асырылатын тауарлардың тiзбесi /4-қосымша/;

      Импорты лицензиялар бойынша жүзеге асырылатын тауарлардың тiзбесi /5-қосымша/;

      Экспорты Қазақстан Республикасының халықаралық мiндеттемелерiне сәйкес жүзеге асырылатын тауарлардың тiзбесi /6-қосымша/.

      3. Қазақстан Республикасының Экономика және сауда министрлiгi мүдделi министрлiктермен және ведомстволармен бiрлесiп экономикалық жағдайды ескере отырып, 2-6 қосымшаларда қарастырылған тауарлардың тiзбесiн нақтылау жөнiнде Қазақстан Республикасының Үкiметiне ұсыныс енгiзе алады. <\*>

      Ескерту. 3-тармаққа өзгеріс енгізілді - ҚР Үкіметінің 1997.06.20. N 997 қаулысымен .

      4. Қазақстан Республикасының Үкіметі уәкілеттік берген Қазақстан Республикасының мемлекеттік органдары осы қаулымен бекiтiлген Қазақстан Республикасындағы тауарлардың экспорты мен импортына /жұмыстар, қызмет көрсетулер/ лицензия берудiң тәртiбi туралы ережеге сәйкес белгiленген номенклатура бойынша /2-6 қосымшалар/ тауарлардың экспорты мен импортына лицензиялар бередi және Қазақстан Республикасының Статистика және талдау жөнiндегi мемлекеттiк комитетiне берiлген лицензиялар туралы ай сайын мәлiметтер тапсырады. <\*>

      Ескерту. 4-тармаққа өзгеріс енгізілді - ҚР Үкіметінің 1997.06.20. N 997 қаулысымен .

      5. Қоса берiлiп отырған тiзбеге сәйкес Қазақстан Республикасы Үкiметiнiң кейбiр шешiмдерiнiң күшi жойылған деп танылсын.

*Қазақстан Республикасының*

*Премьер-Министрi*

      ЕСКЕРТУ. Қосымшаларының ресми аудармасы жоқ болғандықтан орыс

тiлiндегі мәтіннен қараңыз.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК